
Informatīvais ziņojums"Digitālās transformācijas pamatnostādņu 2021. - 2027.gadam starpposma izvērtējums"
	Priekšlikums
Latvijas Darba devēju konfederācija ir iepazinusies ar Viedās administrācijas un reģionālās attīstības ministrijas informatīvo ziņojumu „Digitālās transformācijas pamatnostādņu 2021. - 2027. gadam starpposma izvērtējums” un vēlas izteikt šādus priekšlikumus:
1) Lūdzam redakcionāli precizēt Rīgas Brīvostas nosaukumu 4.3.3. sadaļā „Secinājumi un turpmākā nepieciešamā rīcība” (26. lappusē), lai nodrošinātu precizitāti un skaidrību.
2) Lūdzam aktualizēt inovācijas indeksu Latvijas pozīciju, ņemot vērā jaunāko Pasaules Intelektuālā īpašuma organizācijas globālo indeksu 2024. gadam, kurā Latvija ieņem 42. vietu.
3) Lūdzam redakcionāli precizēt 30. lappuses teikumu - līdz 2024. gada 31. decembrim Ministru kabinetā plānots iesniegt informatīvo ziņojumu „Par Latvijas Datu pārvaldības stratēģiju”, kurā iekļaujams detalizēts plāns par datu pārvaldības sistēmas ieviešanu valsts pārvaldē, ņemot vērā, ka ir 2025.gads un informatīvais ziņojums nav pieejams Tiesību aktu portālā, kā arī sniegt skaidrojumu par informatīvā ziņojuma statusu.

